NORAKSTS

|  |  |
| --- | --- |
| 03.02.2022. | Nr.2/1 |

**ILGTERMIŅA AIZŅĒMUMA ŅEMŠANA PRIORITĀRĀ INVESTĪCIJU PROJEKTA “LIFTA IZBŪVE JELGAVAS PILSĒTAS BIBLIOTĒKĀ” ĪSTENOŠANAI**

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, A.Pagors, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma “Par pašvaldībām” 21. panta pirmās daļas 27. punktu, likuma “Par pašvaldību budžetiem” VI nodaļu, likuma “Par valsts budžetu 2022. gadam” 10. panta otrās daļas 4. punktu un Ministru kabineta 2019. gada 10. decembra noteikumiem Nr. 590 ”Noteikumi par pašvaldību aizņēmumiem un galvojumiem”, Jelgavas pilsētas Attīstības programmas 2014.-2020.gadam Investīciju plāna Rīcībpolitikas R3 “Atpazīstams un konkurētspējīgs piedāvājums kultūras, tūrisma un sporta jomās” sadaļas 3.3. “Bibliotēku infrastruktūras attīstības un materiāli tehniskās bāzes modernizācija” punktu 3.3.2.1. “Jelgavas pilsētas bibliotēkas infrastruktūras uzlabošana” un saskaņā ar plānotajām projekta “Lifta izbūve Jelgavas Pilsētas bibliotēkā” izmaksām,

**JELGAVAS VALSTSPILSĒTAS DOME NOLEMJ:**

1. Ņemt Valsts kasē ar tās noteikto kredīta procentu likmi ilgtermiņa aizņēmumu prioritārā investīciju projekta “Lifta izbūve Jelgavas Pilsētas bibliotēkā” (turpmāk – Projekts) īstenošanai 250 000,00 *euro* (divi simti piecdesmit tūkstoši *euro* 00 *centi*) uz 20 gadiem.
2. Aizņēmuma pamatsummas atmaksu sākt ar 2025. gada aprīli.
3. Aizņēmuma atmaksu garantēt ar Jelgavas valstspilsētas pašvaldības budžetu.
4. Lēmums stājas spēkā pēc Vides aizsardzības un reģionālās attīstības ministrijas pozitīva atzinuma par Projekta atbilstību pašvaldības attīstības programmai sniegšanas.

Domes priekšsēdētājs *(paraksts)* A.Rāviņš

NORAKSTS PAREIZS

Domes priekšsēdētāja

sekretāre Ž.Memena

2022.gada 3.februārī